**TIEKĖJAMS KELIAMI REIKALAVIMAI DĖL PAŠALINIMO PAGRINDŲ NEBUVIMO IR KVALIFIKACIJOS** **BEI KOKYBĖS VADYBOS SISTEMOS IR APLINKOS APSAUGOS VADYBOS SISTEMOS STANDARTŲ**

1. Tiekėjas turi atitikti nurodytus reikalavimus dėl pašalinimo pagrindų nebuvimo, kvalifikacijos reikalavimus (kai keliami) bei kokybės vadybos sistemos ir (ar) aplinkos apsaugos sistemos standartų reikalavimus (kai keliami). Tiekėjo kvalifikacija turi būti įgyta iki paraiškų pateikimo termino pabaigos.
2. Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte (jei toks reikalavimas nustatomas) keliamų klausimų, jie gali būti pakeisti:
   1. priesaikos deklaracija;
   2. oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.
3. KC visų pirma reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“. Lentelės ketvirtame stulpelyje nurodomi dokumentai, kuriuos turi pateikti Lietuvos Respublikoje registruoti tiekėjai. Dėl dokumentų, kuriuos turi pateikti užsienio šalių tiekėjai, informaciją KC pasitikrina „e-Certis“, adresu [*https://ec.europa.eu/tools/ecertis/*](https://ec.europa.eu/tools/ecertis/).
4. Pašalinimo pagrindai taikomi Tiekėjui arba visiems tiekėjų grupės nariams atskirai ir ūkio subjektui, kurio pajėgumais remiasi tiekėjas (išskyrus kvazisubtiekėjus).
5. KC pašalina tiekėją iš pirkimo procedūros pagal nurodytus pašalinimo pagrindus ir tuo atveju, kai ji turi įtikinamų duomenų, kad tiekėjas yra įsteigtas arba dalyvauja pirkime vietoj kito asmens, siekiant išvengti nurodytų pašalinimo pagrindų taikymo.

| **Eil. Nr.** | **Pašalinimo pagrindas** | **VPĮ straipsnis, dalis, punktas EBVPD formos dalis pildymui** | **Pašalinimo pagrindų nebuvimą įrodantys dokumentai** | **Pateikiamo dokumento pavadinimas, data ir numeris** (jei turi), elektroninės bylos (failo) pavadinimas, o jei visi dokumentai teikiami vienoje byloje, nurodyti ir puslapio, kuriame yra dokumentas, numerį.  (Pildo tiekėjas) |
| --- | --- | --- | --- | --- |
| **KC pašalina tiekėją iš pirkimo procedūros, jeigu sužino, kad:** | | | |  |
| *1* | *2* | *3* | *4* | *5* |
| 1. | Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, vadovo, kito valdymo ar priežiūros organo nario ar kito asmens, turinčio (turinčių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | VPĮ 46 straipsnio 1 dalis  EBVPD III dalies A1-A6 punktai  EBVPD III dalies D1 punktas | * Išrašas iš teismo sprendimo arba * Informatikos ir ryšių departamento prie Vidaus reikalų ministerijos ar * valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis, arba * atitinkamos užsienio šalies institucijos dokumento\*,   išduoto ne anksčiau kaip 180 kalendorinių dienų iki paraiškų pateikimo termino pabaigos kopiją. Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  *\* Jeigu tiekėjas negali pateikti nurodytų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų šiame punkte keliamų klausimų, jie gali būti pakeisti:*  *1) priesaikos deklaracija;*  *2) oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* | Užpildyti |
| 2. | Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra KC, reikalavimus, kaip apibrėžta VPĮ 46 straipsnio 2 dalies 1 ir 3 punktuose, arba turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba šio straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, KC reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | VPĮ 46 straipsnio 3 dalis  EBVPD III dalies B1 ir B2 punktai | 1) Dėl įsipareigojimų, susijusių su mokesčių mokėjimu, įvykdymo prašoma:  Išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.  Jeigu tiekėjas yra registruotas užsienio šalyje, turi būti pateikiamas atitinkamos užsienio šalies kompetentingos institucijos išduotas dokumentas, išduotas ne anksčiau kaip 120 kalendorinių dienų iki paraiškų pateikimo termino pabaigos.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  2) Dėl įsipareigojimų, susijusių su socialinio draudimo įmokų mokėjimu, įvykdymo prašoma:  2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Komisija savarankiškai patikrina duomenis nacionalinėje duomenų bazėje, adresu <http://draudejai.sodra.lt/draudeju_viesi_duomenys/> bet kuriuo paraiškų ir pasiūlymų vertinimo metu ir paskutinę dokumentų, pagrindžiančių EBVPD nurodytą informaciją pateikimo termino dieną.  Jeigu dėl Valstybinio socialinio draudimo fondo valdybos (toliau - „Sodra“) informacinės sistemos techninių trikdžių Komisija neturės galimybės patikrinti neatlygintinai prieinamų duomenų apie tiekėją (juridinį asmenį), ji turės teisę prašyti tiekėjo (juridinio asmens), pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis;  2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis;  2.3) Jeigu tiekėjas yra registruotas užsienio šalyje, jis pateikia atitinkamos užsienio šalies kompetentingos institucijos išduotą dokumentą;  2.2 ir 2.3 papunkčiuose nurodyti dokumentai turi būti išduoti ne anksčiau kaip 120 kalendorinių dienų iki paraiškų pateikimo termino pabaigos. Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. | Užpildyti |
| 3. | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir KC dėl to turi įtikinamų duomenų. | VPĮ 46 straipsnio 4 dalies 1 punktas  EBVPD III dalies C10 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. | Užpildyti, jei subjektas įsteigtas ne Lietuvoje.  Jei subjektas įsteigtas ne Lietuvoje, KC reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“, jei tokia informacija „e-Certis“, nėra teikiama, užtenka pateikto EBVPD. |
| 4. | Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė Komisijos ar KC sprendimus ir šių sprendimų pakeitimas prieštarautų VPĮ nuostatoms. | VPĮ 46 straipsnio 4 dalies 2 punktas  EBVPD III dalies C12 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. | Užpildyti, jei subjektas įsteigtas ne Lietuvoje.  Jei subjektas įsteigtas ne Lietuvoje, KC reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“, jei tokia informacija „e-Certis“, nėra teikiama, užtenka pateikto EBVPD. |
| 5. | Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | VPĮ 46 straipsnio 4 dalies 3 punktas  EBVPD III dalies C13 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. | Užpildyti, jei subjektas įsteigtas ne Lietuvoje.  Jei subjektas įsteigtas ne Lietuvoje, KC reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“, jei tokia informacija „e-Certis“, nėra teikiama, užtenka pateikto EBVPD. |
| 6. | Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir KC gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat šalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | VPĮ 46 straipsnio 4 dalies 4 punktas  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  KC tikrina duomenis pats nacionalinėje duomenų bazėje  [*Melagingą informaciją pateikusių tiekėjų sąrašas - Viešųjų pirkimų tarnyba (lrv.lt)*](https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/) | Užpildyti, jei subjektas įsteigtas ne Lietuvoje.  Jei subjektas įsteigtas ne Lietuvoje, KC reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“, jei tokia informacija „e-Certis“, nėra teikiama, užtenka pateikto EBVPD. |
| 7. | Tiekėjas pirkimo metu ėmėsi neteisėtų veiksmų, siekdamas daryti įtaką KC sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką KC sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir KC gali tai įrodyti bet kokiomis teisėtomis priemonėmis. | VPĮ 46 straipsnio 4 dalies 5 punktas  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. | Užpildyti, jei subjektas įsteigtas ne Lietuvoje.  Jei subjektas įsteigtas ne Lietuvoje, KC reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“, jei tokia informacija „e-Certis“, nėra teikiama, užtenka pateikto EBVPD. |
| 8. | Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | VPĮ 46 straipsnio 4 dalies 6 punktas  EBVPD III dalies C14 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  KC tikrina duomenis pats nacionalinėje duomenų bazėje  [*Nepatikimi tiekėjai - Viešųjų pirkimų tarnyba (lrv.lt)*](https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/) | Užpildyti, jei subjektas įsteigtas ne Lietuvoje.  Jei subjektas įsteigtas ne Lietuvoje, KC reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“, jei tokia informacija „e-Certis“, nėra teikiama, užtenka pateikto EBVPD. |
| KC tikrina duomenis pats nacionalinėje duomenų bazėje  [*https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas*](https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas) |  |
| 9. | Tiekėjas yra padaręs rimtą profesinį pažeidimą, dėl kurio KC abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai | VPĮ 46 straipsnio 4 dalies 7 punkto a papunktis  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:  [*https://www.registrucentras.lt/jar/p/index.php*](https://www.registrucentras.lt/jar/p/index.php)paskelbtą informaciją, taip pat į šiame informaciniame pranešime pateiktą informaciją:[*Finansinių ataskaitų nepateikimas gali tapti kliūtimi dalyvauti viešuosiuose pirkimuose - Viešųjų pirkimų tarnyba (lrv.lt)*](https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/) | Užpildyti, jei subjektas įsteigtas ne Lietuvoje.  Jei subjektas įsteigtas ne Lietuvoje, KC reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“, jei tokia informacija „e-Certis“, nėra teikiama, užtenka pateikto EBVPD. |
| 10. | Tiekėjas yra padaręs rimtą profesinį pažeidimą, dėl kurio KC abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | VPĮ 46 straipsnio 4 dalies 7 punkto b papunktis  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu https://www.vmi.lt/evmi/mokesciu-moketoju-informacija skelbiamą informaciją. | Užpildyti jei subjektas įsteigtas ne Lietuvoje.  Jei subjektas įsteigtas ne Lietuvoje, KC reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“, jei tokia informacija „e-Certis“, nėra teikiama, užtenka pateikto EBVPD. |
| 11. | Tiekėjas yra padaręs rimtą profesinį pažeidimą, dėl kurio KC abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | VPĮ 46 straipsnio 4 dalies 7 punkto c papunktis  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:  [*Atviri duomenys | Konkurencijos taryba (kt.gov.lt)*](https://kt.gov.lt/lt/atviri-duomenys/diskvalifikavimas-is-viesuju-pirkimu)skelbiama informacija. | Užpildyti jei subjektas įsteigtas ne Lietuvoje.  Jei subjektas įsteigtas ne Lietuvoje, KC reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“, jei tokia informacija „e-Certis“, nėra teikiama, užtenka pateikto EBVPD. |
| 12. | Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. | VPĮ 46 straipsnio 21 dalis  EBVPD III dalies D2 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. | Užpildyti jei subjektas įsteigtas ne Lietuvoje.  Jei subjektas įsteigtas ne Lietuvoje, KC reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“, jei tokia informacija „e-Certis“, nėra teikiama, užtenka pateikto EBVPD. |

**Tiekėjų kvalifikacijos reikalavimai**

|  |  |  |  |
| --- | --- | --- | --- |
| **Eil. Nr.** | **Reikalavimas** | **Atitiktį reikalavimui įrodantys dokumentai** | **Subjektas, kuris turi atitikti reikalavimą** |
| **1. EKONOMINĖ IR FINANSINĖ PADĖTIS** | | | |
| 1.1. | Tiekėjo vidutinės metinės visos veiklos pajamos per paskutinius 3 (trejus) finansinius metus, o jei ūkio subjektas įregistruotas vėliau ar veiklą pradėjo vėliau – nuo ūkio subjekto įregistravimo ar veiklos pradžios yra ne mažesnės kaip 4**000 000,00 (keturi milijonai) Eur**. | Paskutinių trijų finansinių metų ūkio subjekto finansinių ataskaitų rinkinys su auditoriaus išvada (tais atvejais, kai auditas atliktas) ar jo ištrauka, jeigu šalies, kurioje registruotas tiekėjas, įstatymuose reikalaujama skelbti metinį finansinių ataskaitų rinkinį. **Jei finansinės atskaitomybės dokumentai dar nepaskelbti Juridinių asmenų registre, teikiamas ūkio subjekto vadovo ir ūkio subjekto vyriausiojo buhalterio (buhalterio) arba kito asmens, galinčio tvarkyti ūkio subjekto buhalterinę apskaitą pagal teisės aktus, pasirašytų finansinių ataskaitų rinkinys ar jo ištrauka arba pažyma apie gautas metines visos veiklos pajamas.**  Jeigu tiekėjas dėl objektyvių, pateisinamų priežasčių negali pateikti KC reikalaujamų jo finansinį ir ekonominį pajėgumą įrodančių dokumentų, jis turi teisę pateikti kitus KC priimtinus dokumentus. | Tiekėjas, tiekėjų grupės nariai bendrai (gali ir vienas tiekėjų grupės narys) ir (arba) ūkio subjektas, kurio pajėgumais remiasi tiekėjas, jeigu šis ūkio subjektas prisiima solidarią atsakomybę už sutarties įvykdymą. |
| 1.2. | Tiekėjo einamojo likvidumo koeficiento reikšmė pagal paskutinių finansinių metų finansinės atskaitomybės duomenis – ne mažesnė nei 1.Jeigu įmonės turimi įsipareigojimai yra lygūs 0, laikoma, kad tiekėjas atitinka einamojo likvidumo reikalavimą. (Einamojo likvidumo koeficientas = Trumpalaikis turtas ÷ Trumpalaikiai įsipareigojimai). | Ūkio subjekto vadovo ir ūkio subjekto vyriausiojo buhalterio (buhalterio) arba kito asmens, galinčio tvarkyti ūkio subjekto buhalterinę apskaitą pagal teisės aktus, pasirašyta deklaracija (pažyma) apie einamojo koeficiento reikšmės paskaičiavimą ir paskutinių finansinių metų tiekėjo finansinių ataskaitų rinkinys su auditoriaus išvada (tais atvejais, kai auditas atliktas) ar jo ištrauka, jeigu šalies, kurioje registruotas tiekėjas, įstatymuose reikalaujama skelbti metinį finansinių ataskaitų rinkinį. Jei finansinės ataskaitos dar nėra patvirtintos ir (ar) dar nepaskelbtos Juridinių asmenų registre, teikiamos ūkio subjekto vadovo ir ūkio subjekto vyriausiojo buhalterio (buhalterio) arba kito asmens, galinčio tvarkyti ūkio subjekto buhalterinę apskaitą pagal teisės aktus, pasirašytų finansinių ataskaitų rinkinys ar jo ištrauka.  Jeigu tiekėjas dėl objektyvių, pateisinamų priežasčių negali pateikti KC reikalaujamų jo finansinį ir ekonominį pajėgumą įrodančių dokumentų, jis turi teisę pateikti kitus KC priimtinus dokumentus. | Tiekėjas, bent vienas tiekėjų grupės narys arba ūkio subjektas, kurio pajėgumais remiasi tiekėjas, jeigu šis ūkio subjektas prisiima solidarią atsakomybę už Pirkimo sutarties įvykdymą. |
| **2. TECHNINIS IR PROFESINIS PAJĖGUMAS – ĮVYKDYTOS SUTARTYS** | | | |
| 2.1. | Tiekėjas per paskutinius 15 (penkiolika) metų arba per laiką nuo tiekėjo įregistravimo dienos (jeigu tiekėjas vykdė veiklą mažiau kaip 15 (penkiolika) metų) iki paraiškų pateikimo dienos pagal vieną ar daugiau sutarčių yra tinkamai įvykdęs\* ypatingojo statinio rekonstravimo ir/ar ypatingojo statinio naujos statybos techninio projekto ir/ar techninio darbo projekto, ir/ar to paties objekto techninio ir darbo projektų rengimo paslaugas, ir/ar vykdęs ypatingojo statinio projekto vykdymo priežiūros paslaugas statinių grupei priskiriamuose ypatinguose statiniuose:   * Susisiekimo komunikacijos: Geležinkelio kelias, * Susisiekimo komunikacijos: Kituose transporto statiniuose (tiltuose ir/ar viadukuose ir/ar estakadose ir/ar tuneliuose), * Susisiekimo komunikacijos : Keliai ir/ar gatvės * kurių bendra vertė ne mažesnė kaip 4 **000 000,00 (keturi milijonai ) EUR be PVM**.   *\*Tinkamai įvykdytomis paslaugomis laikomas ypatingo statinio techninis ir/ar techninis darbo projektas, ir/ar to paties objekto techninis ir darbo projektai, kuriam gautas Užsakovo patvirtinimas apie įvykdytas paslaugas arba statybą leidžiantis dokumentas ar kitas jam lygiavertis dokumentas (projektavimo veikla) ir/arba gautas Užsakovo patvirtinimas apie įvykdytas paslaugas arba statybos užbaigimo dokumentas ar kitas jam lygiavertis dokumentas (projekto vykdymo priežiūra).* | 1. Užpildytas atliktų paslaugų sąrašas (KVS paraiškos priedas Nr. VIII).  2. Užsakovų (tiek viešųjų, tiek privačiųjų) pažymos, priėmimo-perdavimo aktai ar kiti lygiaverčiai dokumentai, įrodantys, kad nurodytos paslaugos buvo tinkamai įvykdytos.  Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas. | Tiekėjas, tiekėjų grupės nariai bendrai (gali ir vienas tiekėjų grupės narys) ir (arba) ūkio subjektas, kurio pajėgumais remiasi tiekėjas, jeigu šis ūkio subjektas prisiima solidarią atsakomybę už sutarties įvykdymą.  Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų. |
| **3. TECHNINIS IR PROFESINIS PAJĖGUMAS - SPECIALISTAI** | | | |
| 3.1. | Tiekėjas turi pasiūlyti bent vieną specialistą, **statinio** **projekto vadovą**, kuris laimėjimo atveju vykdys sutartį, atitinkantį šiuos reikalavimus:   1. siūlomas specialistas turi turėti teisę eiti ypatingo statinio projekto vadovo ir ypatingo statinio projekto vykdymo priežiūros vadovo pareigas. Statiniai: susisiekimo komunikacijos (geležinkelio kelias, kiti transporto statiniai (tiltas ir/ar viadukas ir/ar estakada ir/ar tunelis), kelias, gatvė) arba visi statiniai. 2. siūlomas specialistas iki paraiškų pateikimo dienos turi turėti ne trumpesnę kaip 36 (trisdešimt šešių) mėnesių ypatingo statinio projekto vadovo darbo patirtį per paskutinius 15 (penkiolika) metų susisiekimo komunikacijų projektavimo ir/ar projekto vykdymo priežiūros srityje.   Patirtis skaičiuojama sumuojant įgyvendintų\* ypatingo statinio techninio ar techninio darbo projekto rengimo ir/ar ypatingo statinio vykdymo priežiūros projektų trukmę, kuriuose siūlomas specialistas ėjo statinio projekto vadovo ir/ar statinio vykdymo priežiūros vadovo pareigas.  Vienu metu įgyvendintų projektų trukmė nėra sumuojama, t. y. jei specialistas vieną projektą vykdė nuo 2020 m. rugsėjo 1 d. iki 2020 m. lapkričio 1 d., o kitą projektą nuo 2020 m. rugsėjo 1 d. iki gruodžio 1 d., laikoma, kad jo patirtis yra 91 diena.  ***\**** *Įgyvendintu projektu laikomas ypatingo statinio techninis arba techninis darbo projektas, kuriam gautas Užsakovo patvirtinimas apie įvykdytas paslaugas arba statybą leidžiantis dokumentas ar kitas jam lygiavertis dokumentas (projektavimo veikla) ir/arba gautas Užsakovo patvirtinimas apie įvykdytas paslaugas arba statybos užbaigimo dokumentas ar kitas jam lygiavertis dokumentas (projekto vykdymo priežiūra).* | 1. Užpildytas „Specialistų sąrašas” (KVS paraiškos priedas Nr. IX). 2. Užpildyti Tiekėjo pagrindinių specialistų gyvenimo aprašymai (KVS paraiškos priedas Nr. XII*)*. 3. Sertifikatai, pažymėjimai ir kiti dokumentai, patvirtinantys kvalifikacijos atitikimą nustatytiems reikalavimams\*:  - iš Lietuvos tiekėjo nereikalaujama pateikti Lietuvos Respublikos aplinkos ministerijos nustatyta tvarka išduotų kvalifikacijos atestatų ir (arba) teisės pripažinimo dokumentų (TPD), kurie patvirtina specialistų kvalifikaciją atitinkamoje statinių grupėje, tačiau Tiekėjas, pagrindinių specialistų sąraše, turės nurodyti siūlomų specialistų pavardes bei kvalifikacijos atestatų ar teisės pripažinimo dokumentų, įrodančių tų specialistų teisę eiti atitinkamas pareigas, numerį, o KC patikrins duomenis atitinkamuose VšĮ Statybos sektoriaus vystymo agentūra Statybos specialistų kvalifikacijos atestatų ir (arba) teisės pripažinimo dokumentų registruose (www. ssva.lt).  Jeigu dėl VšĮ Statybos sektoriaus vystymo agentūros informacinės sistemos techninių trikdžių KC neturės galimybės patikrinti neatlygintinai prieinamų duomenų apie tiekėją, jis turės teisę prašyti tiekėjo pateikti nustatyta tvarka išduotą dokumentą, patvirtinantį atitiktį šiam reikalavimui. - užsienio šalių specialistai iki sutarties pasirašymo turi gauti Lietuvos Respublikos statybos įstatymo nustatyta tvarka išduotą teisės pripažinimo dokumentą. 4. Užsakovų pažymos, specialisto paskyrimo į atitinkamas pareigas įsakymas ar kiti dokumentai, įrodantys, kad specialistas tikrai ėjo nurodytas pareigas pagal sąraše nurodytas sutartis bei įrodantys, kad specialistas parengė nurodytus techninius arba techninius (darbo) projektus ir/arba vykdė projekto vykdymo priežiūros paslaugas. Užsakovų pažymos, atsiliepimai ar kiti dokumentai, įrodantys, kad projektai buvo įgyvendinti.   \* Bus laikoma, kad Tiekėjas kvalifikaciją įgijo laiku (iki paraiškų pateikimo dienos), jeigu kartu su paraiška arba KC paprašius Tiekėjas pateiks dokumentus, įrodančius, kad Tiekėjo pasitelktas ekspertas iki paraiškų pateikimo termino pabaigos yra pateikęs prašymą kompetentingai institucijai dėl atestavimo bei teisės pripažinimui reikalingus dokumentus, ir iki Pirkimo sutarties sudarymo pateiks TPD, suteikiantį teisę vykdyti atitinkamas veiklas Lietuvos Respublikoje. | Tiekėjas,  tiekėjų grupės nariai bendrai (gali ir vienas tiekėjų grupės narys), atsižvelgiant į jų prisiimamus įsipareigojimus pirkimo sutarčiai vykdyti  ir (arba) ūkio subjektas, kurio pajėgumais remiasi tiekėjas, jeigu šis ūkio subjektas prisiima solidarią atsakomybę už sutarties įvykdymą. |
| 3.2. | Tiekėjas turi pasiūlyti bent vieną specialistą, **statinio** **projekto dalies vadovą** susisiekimo komunikacijos **(geležinkelio kelias)**, kuris laimėjimo atveju vykdys sutartį, atitinkantį visus šiuos reikalavimus:   1. siūlomas specialistas turi turėti teisę būti ypatingojo statinio projekto dalies vadovu ir ypatingojo statinio projekto dalies vykdymo priežiūros vadovu. Statiniai: susisiekimo komunikacijos (geležinkelio kelias). Statinio projekto dalis: susisiekimo. 2. siūlomas specialistas iki paraiškų pateikimo dienos turi turėti ne trumpesnę kaip 12 (dvylikos) mėnesių statinio projekto dalies vadovo darbo patirtį per pastaruosius 15 (penkiolika) metų susisiekimo komunikacijų geležinkelio kelio projektavimo ir/ar projekto vykdymo priežiūros srityje.   Patirtis skaičiuojama sumuojant įgyvendintų\* statinio projektų, kuriuose specialistas rengė susisiekimo komunikacijos (geležinkelio kelio) statinio techninio projekto dalį (ar projektą) ir/ar atliko geležinkelio kelio vykdymo priežiūrą, trukmę.  Vienu metu įgyvendintų projektų trukmė nėra sumuojama, t. y. jei specialistas vieną projektą vykdė nuo 2020 m. rugsėjo 1 d. iki 2020 m. lapkričio 1 d., o kitą projektą nuo 2020 m. rugsėjo 1 d. iki gruodžio 1 d., laikoma, kad jo patirtis yra 91 diena.  ***\**** *Įgyvendintu projektu laikomas statinio techninis arba techninis darbo projektas, kuriam gautas Užsakovo patvirtinimas apie suteiktas įvykdytas paslaugas arba statybą leidžiantis dokumentas ar kitas jam lygiavertis dokumentas (projektavimo veikla) ir/arba gautas Užsakovo patvirtinimas apie suteiktas įvykdytas paslaugas arba statybos užbaigimo dokumentas ar kitas jam lygiavertis dokumentas (projekto vykdymo priežiūra).* |
| 3.3 | Tiekėjas turi pasiūlyti bent vieną specialistą, ypatingojo **statinio** **projekto dalies vadovą** susisiekimo komunikacijos **(kiti transporto statiniai)**, kuris laimėjimo atveju vykdys sutartį, atitinkantį visus šiuos reikalavimus:   1. siūlomas specialistas turi turėti teisę būti ypatingojo statinio projekto dalies vadovu ir ypatingojo statinio projekto dalies vykdymo priežiūros vadovu. Statiniai: susisiekimo komunikacijos (kiti transporto statiniai (tiltas ir/ar viadukas ir/ar estakada ir/ar tunelis)). Statinio projekto dalys: konstrukcijų. 2. siūlomas specialistas iki paraiškų pateikimo dienos turi turėti ne trumpesnę kaip 12 (dvylikos) mėnesių statinio projekto dalies vadovo darbo patirtį per pastaruosius 15 (penkiolika) metų susisiekimo komunikacijų (kitų transporto statinių (tiltas ir/ar viadukas ir/ar estakada ir/ar tunelis)) projektavimo ir/ar projekto vykdymo priežiūros srityje.   Patirtis skaičiuojama sumuojant įgyvendintų\* statinio projektų trukmę, kuriuose specialistas rengė susisiekimo komunikacijos (kitų transporto statinių (tiltas ir/ar viadukas ir/ar estakada ir/ar tunelis)) statinio techninio projekto dalį (ar projektą) ir/ar atliko kitų susisiekimo komunikacijų (kitų transporto statinių (tiltas ir/ar viadukas ir/ar estakada ir/ar tunelis)) vykdymo priežiūrą.  Vienu metu įgyvendintų projektų trukmė nėra sumuojama, t. y. jei specialistas vieną projektą vykdė nuo 2020 m. rugsėjo 1 d. iki 2020 m. lapkričio 1 d., o kitą projektą nuo 2020 m. rugsėjo 1 d. iki gruodžio 1 d., laikoma, kad jo patirtis yra 91 diena***.***  ***\**** *Įgyvendintu projektu laikomas statinio techninis arba techninis darbo projektas, kuriam gautas Užsakovo patvirtinimas apie įvykdytas paslaugas arba statybą leidžiantis dokumentas ar kitas jam lygiavertis dokumentas (projektavimo veikla) ir/arba gauta Užsakovo patvirtinimas apie įvykdytas paslaugas arba statybos užbaigimo dokumentas ar kitas jam lygiavertis dokumentas (projekto vykdymo priežiūra).* |
| 3.4 | **BIM ( vadovas , koordinatorius )**  turintis ne mažesnę kaip 24 (dvidešimt keturių) mėnesių per pastaruosius 10 (dešimt) metų iki paraiškų pateikimo termino pabaigos patirtį įgyvendinant\* statinio informaciniu modeliavimu ( angl. Building Information Modeling – BIM ) pagrįstus projektus.  \* *Įgyvendintu projektu laikomas ypatingo statinio techninis ir/arba techninis darbo projektas, kuriam gautas Užsakovo patvirtinimas apie įvykdytas paslaugas arba statybą leidžiantis dokumentas ar kitas jam lygiavertis dokumentas (projektavimo veikla) ir/arba gautas Užsakovo patvirtinimas apie įvykdytas paslaugas arba statybos užbaigimo dokumentas ar kitas jam lygiavertis dokumentas (projekto vykdymo priežiūra).* |  |  |
| **4.** **TECHNINIS IR PROFESINIS PAJĖGUMAS – NACIONALINIS SAUGUMAS** | | | |
| 4.1. | Tiekėjas, jo subtiekėjai ar ūkio subjektai, kurių pajėgumais remiamasi, ar juos kontroliuojantys asmenys privalo neturėti interesų konflikto, galinčio neigiamai paveikti pirkimo sutarties vykdymą ir interesų, galinčių kelti grėsmę nacionaliniam saugumui.  Laikoma, kad tiekėjas turi interesų konfliktą ir kad tai gali neigiamai paveikti pirkimo sutarties vykdymą, kai Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti ar sudarytas sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu. | Pirkimo metu atliekant patikrą dėl atitikties nacionalinio saugumo interesams, Tiekėjas turės pateikti tokiai patikrai atlikti reikalingus dokumentus. | Tiekėjas, kiekvienas jungtinės veiklos partneris, tiekėjo pasitelkiamas(-i) subtiekėjai bei ūkio subjektai, kurio pajėgumais remiamas ar juos kontroliuojantys asmenys. |

Tiekėjas, teikiantis paraišką, turi atitikti reikalavimus dėl žemiau nurodomų standartų:

|  |  |  |  |
| --- | --- | --- | --- |
| **Eil. Nr.** | **Reikalavimas** | **Atitiktį reikalavimui įrodantys dokumentai** | **Subjektas, kuris turi atitikti reikalavimą** |

|  |  |  |  |
| --- | --- | --- | --- |
| **5. VADYBOS SISTEMOS STANDARTAI** | | | |
| 5.1. | Tiekėjas laikosi kokybės vadybos sistemos **projektavimo ir/arba inžinerinių paslaugų srityje** pagal LST EN ISO 9001:2015 (arba lygiavertį standartą) arba laikosi kitų (lygiaverčių) pasitvirtintų kokybės vadybos sistemos priemonių. | Nepriklausomos įstaigos išduoto galiojančio sertifikato, patvirtinančio, kad tiekėjas reikalaujamoje srityje laikosi LST EN ISO: 9001:2015 (arba lygiaverčio) kokybės vadybos standarto, skaitmeninė kopija.  KC pripažįsta lygiaverčius galiojančius sertifikatus, išduotus kitose valstybėse narėse įsteigtų nepriklausomų įstaigų.  Lygiaverčiai įrodymai priimami tik jeigu tiekėjas dėl nuo jo nepriklausančių objektyvių priežasčių negali pateikti galiojančių sertifikatų per nustatytą laiką. | Atsižvelgiant į prisiimamus įsipareigojimus Pirkimo sutarčiai vykdyti:  tiekėjas, tiekėjų grupės nariai bendrai (gali ir vienas tiekėjų grupės narys). |
| 5.2. | Tiekėjas laikosi (taiko) Europos Sąjungos aplinkos apsaugos vadybos ir audito sistemos (angl. Eco–Management and Audit Scheme, EMAS) arba aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) ar kitų aplinkos apsaugos vadybos sistemų, pripažįstamų pagal 2009 m. lapkričio 25 d. Europos Parlamento ir Tarybos reglamento (EB) Nr. 1221/2009 dėl organizacijų savanoriškojo Bendrijos aplinkosaugos vadybos ir audito sistemos (EMAS) taikymo, panaikinančio Reglamentą (EB) Nr. 761/2001 ir Komisijos sprendimus 2001/681/EB bei 2006/193/EB (OL 2009 L 342, p. 1), 45 straipsnį, arba kitų aplinkos apsaugos vadybos standartų, pagrįstų atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus, reikalavimų **projektavimo ir/arba inžinerinių paslaugų srityje**. | 1. Nepriklausomos įstaigos išduoto galiojančio sertifikato, patvirtinančio, kad tiekėjas laikosi reikalaujamos aplinkos apsaugos vadybos sistemos standartų, skaitmeninė kopija.  KC pripažįsta lygiaverčius galiojančius sertifikatus, išduotus kitose valstybėse narėse įsteigtų nepriklausomų įstaigų.  Lygiaverčiai įrodymai priimami tik jeigu tiekėjas dėl nuo jo nepriklausančių objektyvių priežasčių negali pateikti galiojančių sertifikatų per nustatytą laiką. Lygiaverčiai aplinkos apsaugos vadybos užtikrinimo priemonių įrodymai gali būti tiekėjo parengtų taikomų aplinkos apsaugos vadybos priemonių aprašymas, kuris tenkina visus šiuos reikalavimus:  1. apibrėžta įmonės ar įstaigos vadovybės patvirtinta aplinkos apsaugos politika ir aplinkos apsaugos reikalavimų atitikimas teikiant paslaugas ir vykdant darbus;  2. nustatyti reikšmingiausi aplinkos apsaugos aspektai, kuriems įtaką daro, gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai;  3. nustatyti aplinkosauginiai tikslai ir uždaviniai bei priemonės šiems tikslams pasiekti;  4. numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai;  5. parengtas aplinkosauginių ir avarinių situacijų valdymo planas;  6. vykdoma aplinkosauginio gerinimo veiklos kontrolė (pvz., parengiamos kasmetinės ataskaitos, kurios pateikiamos, pristatomos įmonės vadovybei).  Jeigu tiekėjas pats atitinka šį reikalavimą, tačiau pasitelkia subtiekėjus nurodytoms paslaugoms teikti, kuriems (-ioms) yra keliamas šis reikalavimas, pateikiamas: tiekėjo vidaus dokumentas (pvz., įmonės patvirtinta aplinkos apsaugos politika ar kiti dokumentai) arba su subtiekėju pasirašytas susitarimas, arba kitas dokumentas, kuriame yra aprašyta, kad subtiekėjas turi laikytis tiekėjo aplinkos apsaugos vadybos standarto tiek kiek jis taikomas atsižvelgiant į subtiekėjo prisiimamus įsipareigojimus pirkimo sutarčiai vykdyti bei nustatyta tiekėjo atsakomybė prižiūrėti, kad subtiekėjas vadovautųsi tiekėjo turimu aplinkos apsaugos vadybos standartu. | Atsižvelgiant į prisiimamus įsipareigojimus Pirkimo sutarčiai vykdyti:  tiekėjas, tiekėjų grupės nariai bendrai (gali ir vienas tiekėjų grupės narys). |

**Pastabos:**

* Tiekėjas gali siūlyti (aiškiai tai nurodydamas) tą patį specialistą į kelias pareigas, su sąlyga, kad siūlomas specialistas atitiks visus kvalifikacinius reikalavimus, keliamus atitinkamoms pareigoms (jei kvalifikacinis reikalavimas yra nurodytas fizinėmis apimtimis, tokia patirtis **nėra sumuojama**). Tiekėjas negali remtis dviejų ar daugiau asmenų kvalifikacija siekiant atitikti atskiram specialistui keliamus kvalifikacinius reikalavimus, jei nenurodyta kitaip prie konkretaus kvalifikacinio reikalavimo.
* Tinkamas prievolės įvykdymas reiškia, kad ji privalo būti įvykdyta laiku, laikantis įstatymų, sutarties, civilinės teisės reikalavimų bei nesant jos įvykdymo trūkumų.
* Siūlomo specialisto turima patirtis skaičiuojama sumuojant laikotarpių, kuriais nurodytuose projektuose siūlomas specialistas vykdė atitinkamas pareigas, trukmę. Vienu metu eitų pareigų trukmė nėra sumuojama, t. y. jei specialistas vieną projektą vykdė nuo 2016 m. rugsėjo 1 d. iki 2016 m. lapkričio 1 d., o kitą projektą nuo 2016 m. rugsėjo 1 d. iki gruodžio 1 d., laikoma, kad jo patirtis yra 91 diena.
* Tais atvejais, kai pirkimui, kuris bus atliekamas pagal šią, vadovaujantis norminiais teisės aktais gali atsirasti būtinybė tiekėjui ar tiekėjo specialistams turėti specifinę kvalifikaciją (pavyzdžiui, turėti teisę teikti paslaugas susijusias su statiniais esančiais kultūros paveldo objekto teritorijoje, jo apsaugos zonoje, kultūros paveldo vietovėje; ar kt.), tiekėjui išlieka pareiga tinkamam konkrečių paslaugų suteikimui pasitelkti papildomus tiekėjus, specialistus, turinčius atitinkamai veiklai reikalaujamą kvalifikaciją, kuri šio pirkimo metu nebuvo tikrinama.
* Tais atvejais, kai pirkimo dokumentuose nenustatyta, kad tiekėjo kvalifikacija dėl teisės verstis atitinkama veikla tikrinama arba pagal pirkimo dokumentuose nustatytus kvalifikacijos reikalavimus tikrinama ne visa apimtimi, tačiau norminiai teisės aktai numato tam tikrus reikalavimus dėl teisės verstis veikla, tiekėjas pirkimo vykdytojui įsipareigoja, kad pirkimo sutartį vykdys tik tokią teisę turintys asmenys. Tiekėjas turės pateikti atitinkamus dokumentus, įrodančius, kad pirkimo sutartį vykdys tik tokią teisę turintys asmenys iki atitinkamų veiklų vykdymo.

\_\_\_\_\_\_\_\_\_\_\_\_\_\_\_\_\_